મેક્સિકોમાં ડ્રગ માફિયાઓએ પરિવારના છ બાળકો અને ત્રણ મહિલાઓની નિર્મમ હત્યા કરી | નવગુજરાત સમય
1 / 1 મેક્સિકોમાં ડ્રગ માફિયાઓએ પરિવારના છ બાળકો અને ત્રણ મહિલાઓની નિર્મમ હત્યા કરી
મૃતકો મોરમોન સમુદાયના હોવાનું અનુમાન, તેમની પાસે અમેરિકા અને મેક્સિકોની નાગરિકતા હતી
એજન્સી, મેક્સિકો સીટી:
ઉત્તર મેક્સિકોમાં એક હ્રદયદ્વાવક ઘટના ઘટી છે. જેમાં હુમલાખોરોએ એક જ પરિવારના 9 લોકોની નિર્મમ હત્યા કરી નાંખી છે. મૃતકોમાં ત્રણ મહિલાઓ અને છ બાળકોનો સમાવેશ થાય છે. આ બધા જ લોકો મોરમોન સમુદાય (Mormon community)ના હતા. જેમની પાસે અમેરિકા અને મેક્સિકો એમ બંનેની નાગરિકતા હતી.
મળેલી જાણકારી મુજબ બંદૂકધારીઓએ માતા અને તેના ચાર બાળકોની એક ગાડીમાં હત્યા કરી. આ બાળકોમાં આઠ મહિનાના બે જૂડવા બાળકો પણ સામેલ હતા. જે પછી નરાધમોએ ગાડીમાં આગ લદાવી દીધી હતી. ઘટનાસ્થળેથી થોડા જ અંતરે અન્ય એક ગાડી મળી આવી હતી જેમાં માતા સાથે તેના ત્રણ વર્ણના બાળકનો મૃતદેહ હતો. માનવામાં આવી રહ્યું છે કે હુમલા દરમિયાન કેટલાક બાળકો જીવ બચાવી ભાગી નીકળ્યા હતા.
આ હુમલાને લઇને ઘણા તર્કો કાઠવામાં આવી રહ્યા છે. માનવામાં આવી રહ્યું છે કે, પરિવાર પર જાણી જોઇને હુમલો કરવામાં આવ્યો હતો. કેટલાક લોકો માને છે કે, ડ્રગ માફિયાઓએ ભૂલથી તેમની પર ઘાતકી હુમલો કરી દીધો હતો. પરિવારના તમામ લોકો એક લગ્નમાં જઇ રહ્યા હતા.
આ દરમિયાન અમેરિકાના રાષ્ટ્રપતિ ડોનાલ્ડ ટ્રંપે પરિવારજનોને મદદની રજૂઆત કરી હતી. જો કે હાલમાં ઘટનાની તપાસના આદેશ છે.